KOMISIJOS REGLAMENTAS (EB) Nr. 1107/2004
2004 m. birželio 11 d.
iš dalies pakeičiantis Reglamento (EB) Nr. 708/98 nuostatas, susijusias su 2003/2004 prekybos metų intervencijos trečiosios dalies maksimaliais dydžiais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EB) Nr. 3072/95 dėl bendro ryžių rinkos organizavimo (1), ypač į jo 8 straipsnio b punktą,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (2), ypač į jo 32 straipsnio 2 ir 3 dalis,
kadangi:
(1)
Intervencinių agentūrų vykdomo žaliavinių ryžių perėmimo sąlygos buvo nustatytos 1998 m. kovo 30 d. Komisijos reglamentu (EB) nr. 708/98 dėl intervencinių agentūrų vykdomo žaliavinių ryžių perėmimo, korekcijos sumų nustatymo ir taikytino kainų padidinimo bei sumažinimo (3).
(2)
Kiekiai, kuriuos intervencinės agentūros gali supirkti nuo 2004 m. balandžio 1 d. iki 2004 m. liepos 31 d., Reglamentu (EB) Nr. 1785/2003 buvo apriboti iki 100 000 tonų. Šiuos kiekius galima iš dalies pakeisti remiantis balansu, kuriame išdėstyta informacija apie padėtį rinkoje.
(3)
Keletoje valstybių narių intervencijai siūlomi kiekiai žymiai viršija Reglamento (EB) Nr. 708/98 IV priede nurodytus kiekius. Todėl, atsižvelgiant į padėtį rinkoje, kurią parodo pirmiau minėtas balansas, šiuos kiekius reikėtų padidinti 45 000 tonų ir iš dalies pakeisti 2003/2004 prekybos metų intervencijos trečiosios dalies maksimalius dydžius.
(4)
Todėl reikėtų atitinkamai pakeisti Reglamentą (EB) Nr. 708/98.
(5)
Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 708/98 IV priede, stulpelyje „dalis Nr. 3“, skaičius „0“ keičiamas į skaičių „45 000“.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. birželio 11 d.